b'\n_START_ARTICLE_\nOpazovalni stolp\n_START_PARAGRAPH_\nOpazovalni stolp tudi stra\xc5\xbearski stolp je del utrdbe, ki so jo uporabljali v \xc5\xa1tevilnih delih sveta. Od obi\xc4\x8dajnega stolpa se razlikuje v tem, da je njegova primarna uporaba voja\xc5\xa1ka in je obi\xc4\x8dajno prostostoje\xc4\x8da struktura. Njegov glavni namen je zagotoviti visoko, varno mesto, s katerega se lahko kontrolira ali opazuje okolico. Primeri nevoja\xc5\xa1kih stolpov so lahko verske pagode, protipo\xc5\xbeane opazovalnice, letali\xc5\xa1ki in pristani\xc5\xa1ki stolpi in podobno.\n_START_SECTION_\nOpis\n_START_PARAGRAPH_\nOpazovalni ali stra\xc5\xbearski stolpi so obi\xc4\x8dajno zasedeni s stra\xc5\xbearskim mestom. To so lahko zgolj civilne naloge, kot so spremljanje gozdnih povr\xc5\xa1in zaradi nevarnosti po\xc5\xbeara. Bolj pogosto so namenjeni varovanju dolo\xc4\x8denih objektov ali dolo\xc4\x8dene meje. Na splo\xc5\xa1no imajo stolpi primerne brez\xc5\xbei\xc4\x8dne ali \xc5\xbei\xc4\x8dne telekomunikacijske povezave. Stolpi zaporov so zgrajeni ob zidu zapora._NEWLINE_Praviloma so visoki do 20 metrov v primeru nadzora objektov. Stolpi za nadzor gozdov pa so lahko visoki do 50 metrov, oziroma vi\xc5\xa1ji od kro\xc5\xa1enj dreves._NEWLINE_Opazovalni stolpi so lahko leseni, kovinski in betonski, redkeje ope\xc4\x8dni.\n_START_SECTION_\nVoja\xc5\xa1ki opazovalni stolpi\n_START_PARAGRAPH_\n\xc5\xbde Rimljani so zgradili \xc5\xa1tevilne stolpe kot del sistema komunikacij, en primer tega stolpa je vzdol\xc5\xbe Hadrijanovega zidu v Veliki Britaniji . Rimljani so zgradili veliko svetilnikov, kot je Stolp Hercules v severni \xc5\xa0paniji, ki je pre\xc5\xbeivel do danes kot delujo\xc4\x8da stavba in prav tako znan svetilnik na gradu Dover, ki je ohranjen kot ru\xc5\xa1evina do pribli\xc5\xbeno polovice svoje prvotne vi\xc5\xa1ine. _NEWLINE_V srednjeve\xc5\xa1ki Evropi so imeli mnogi gradovi in dvorci ali podobne utrjene stavbe opazovalne stolpe.  V nekaterih dvorcih v zahodni Franciji je bil stolp opremljen s pu\xc5\xa1\xc4\x8dicami ali topovi kot enega glavnih sredstev za obrambo. Fevdalni gospodje so lahko opazovali svoje podro\xc4\x8dje z vrha svojega stolpa._NEWLINE_V ju\xc5\xbeni Savdski Arabiji in Jemnu so bili majhni kamniti in blatni stolpi, imenovani qasaba izdelani kot opazovalni stolpi ali bivalno-obrambni stolpi v gorah Asir.  V Najdu so opazovalni stolp imenovali Margab in so ga uporabljali za opazovanje pribli\xc5\xbeevanja sovra\xc5\xbenika in kri\xc4\x8de sporo\xc4\x8dali opozorila z vrha. _NEWLINE_\xc5\xa0kotska je ob meji z Anglijo gradila tako imenovane Peel tower , ki so bili kombinacija opazovalnega stolpa in stolpa za bivanje ali stolpne hi\xc5\xa1e, ki je slu\xc5\xbeila kot prebivali\xc5\xa1\xc4\x8de lokalni plemi\xc5\xa1ki dru\xc5\xbeini._NEWLINE_Sredozemske dr\xc5\xbeave in zlasti Italija, so gradile \xc5\xa1tevilne obalne stolpe \xc5\xbee od zgodnjega srednjega veka, kar je bilo povezano z gro\xc5\xbenjo napadov Saracenov iz razli\xc4\x8dnih muslimanskih dr\xc5\xbeav (primer na Balearskih otokih, Ifrikiji ali Siciliji). Pozneje (od 16. stoletja) so mnoge obnovili ali zgradili nove proti berberskim piratom._NEWLINE_Nekateri pomembni primeri voja\xc5\xa1kih sredozemskih opazovalnih stolpov so tisti, ko so jih zgradili na obalah [[Malta|Malte] malte\xc5\xa1ki vitezi. Ti stolpi je bili v velikosti od majhnih do velikih struktur, oboro\xc5\xbeeni s \xc5\xa1tevilnimi topovi. To so Wignacourtovi stolpi, de Redinovi stolpi in Lascarisovi stolpi, imenovani po velikih mojstrih, ki so jih naro\xc4\x8dili celo serijo. _NEWLINE_V Kanalskih otokih okrogel stolp Jersey in Guernseyevi cilindri\xc4\x8dni stolpi datirajo iz poznega 18. stoletja. Postavljeni so bili za opozarjanje napadov Francozov._NEWLINE_Martellovi stolpi  so bili zgrajeni \xc5\xa1irom po britanskem imperiju kot obrambne utrdbe, ki so bile oboro\xc5\xbeene s topovi in ki so bili pogosto med seboj v vidnem polju. Eden izmed zadnjih Martellovih stolpov je bil zgrajen v Fort Denison v pristani\xc5\xa1\xc4\x8du Sydney.  Zadnji Martellovi stolpi so protiletalski stolpi, postavljeni v drugi svetovni vojni kot nosilci za protiletalsko topni\xc5\xa1tvo.\n_START_SECTION_\nModerno vojskovanje\n_START_PARAGRAPH_\nV sodobnem vojskovanju se je pomen opazovalnih stolpov zmanj\xc5\xa1al zaradi razpolo\xc5\xbeljivosti alternativnih oblik voja\xc5\xa1ke obve\xc5\xa1\xc4\x8devalne slu\xc5\xbebe, kot je izvidni\xc5\xa1tvo z vohunskimi sateliti in brezpilotnimi letali. Vendar pa so bili taki stolpi uporabljeni v boju proti upornikom za ohranitev voja\xc5\xa1ke prisotnosti na konfliktnih obmo\xc4\x8djih. Primer je francoska vojska v francoski Indokini, britanska vojska in Royal Ulster Constabulary na Severnem Irskem in Izraelske obrambne sile v Gazi in na Zahodnem bregu.\n_START_SECTION_\nNevoja\xc5\xa1ki opazovalni stolpi\n_START_PARAGRAPH_\nZgodovinski primer nevoja\xc5\xa1kega opazovalnega stolpa je v Jeruzalemu. \xc4\x8ceprav so ga Hebrejci uporabljali za opazovanje pribli\xc5\xbeevanja vojske, so verske oblasti prepovedale jemanje oro\xc5\xbeja v stolp, saj bi to zahtevalo prena\xc5\xa1anje oro\xc5\xbeja skozi tempelj. Kralj Herod ga je obnovil in poimenoval po Marku Antoniju, prijatelju, ki se je bojeval proti Oktavijanu (kasneje Avgust) in izgubil.'